EkBass/fiwiki-20250220-pages-articles huggingface dataset:
Milankolia

__NOTOC__ Milankolia on Irina Milanin musiikkialbumi vuodelta 1974. Se on Milanin ensimmäinen varsinainen sooloalbumi, kun edellisenä vuonna julkaistu Irina Milan (1973) oli kooste hänen singlelevytyksistään vuosilta 1967–1970. Milankolia sisältää valikoiman lauluja, joista osa on levyllä ensi kertaa julkaistuja suomennoksia kansainvälisesti tunnetuista hiteistä ja osa suomalaisia sävellyksiä. Kappaleiden sovittajina ovat toimineet Nono Söderberg ja Kaj Westerlund. Levyn tuottajia olivat laulajana paremmin tunnettu Anki Lindqvist sekä Timo Lindström, Irina Milanin tuolloinen aviomies, jonka tuottelias levytuottajaura alkoi tästä albumista. (Tilaajille.) Albumihanke lähti liikkeelle, kun Anki Lindqvist ihmetteli, miksei Irina Milan ole vielä tehnyt omaa sooloalbumia ja lupautui sellaisen tuottajaksi. Levy-yhtiöksi saatiin muun muassa Cumulus-yhtyeen ja Hectorin musiikkia julkaissut PSO. Pyrkimyksenä oli musiikillisesti kunnianhimoinen kokonaisuus, joka esittelisi Milanin monipuolisuutta. Alkuperäisen vinyylialbumin A-puoli on kaupallisempi ja vauhdikkaampi kansainvälisine hittimelodioineen, kun taas B-puoli tarjoaa eklektisen kokoelman aiemmin levyttämättömiä suomalaisia sävellyksiä muun muassa Usko Kempiltä ja Frank Robsonilta. (Nimettömäksi jäävä levyarvostelija kutsuu albumia sitkeästi läpi tekstin nimellä Milanesia !) Yhden kappaleen säveltäjä on Jorma Panula, jonka kanssa Milan teki tämän jälkeen tiivistä yhteistyötä kolmen albumin verran. Tällä albumilla Irina Milan tekee myös aluevaltauksen sanoittajana parissa kappaleessa. ==Kappaleet== ===A-puoli=== # # # # # ===B-puoli=== # # # # # ==Muusikot== *Timo Lindström – basso *Aimo Hakala – rummut *Sakari Kukko – huilu, saksofoni *Nono Söderberg – kitara *Esa Kotilainen – sähköurut ja syntesoija *Roope Koistinen – lyömäsoittimet *Kaj Westerlund – piano, kitara ==Lähteet== Luokka:Irina Milanin albumit Luokka:Timo Lindströmin tuottamat albumit Luokka:Vuoden 1974 albumit
James Ferguson (1797–1867)

James Ferguson (31. elokuuta 1797 Skotlanti – 26. syyskuuta 1867) oli skotlantilaissyntyinen yhdysvaltalainen tähtitieteilijä ja insinööri, joka teki ensimmäisen asteroidilöydön Pohjois-Amerikassa (31 Euphrosyne). Hän aloitti työskentelyn vuonna 1847 USNO:ssa Washingtonissa. Insinöörinä hän auttoi rakentamaan Erien kanavan. Vuonna 1850 hän "kadotti" tähden, jota hän oli tarkkailut. Observatorion tarkastaja, luutnantti Matthew Maury väitti, että se oli todiste yhdeksännen planeetan olemassaolosta (Plutoa ei ollut vielä löydetty). Hamiltonin collegen observatorion johtaja Christian Heinrich Friedrich Peters osoitti kuitenkin, että tähti ei ollut kadonnut. Asteroidi 1745 Ferguson on nimetty hänen mukaansa. == Lähteet == Luokka:Vuonna 1797 syntyneet Luokka:Vuonna 1867 kuolleet Luokka:Yhdysvaltalaiset tähtitieteilijät
A. V. Filipenkon talviurheilukeskus

A. V. Filipenkon talviurheilukeskus () on Hanty-Mansijskissa Venäjällä sijaitseva ampumahiihtostadion. Siellä on järjestetty ampumahiihdon maailmanmestaruuskilpailut vuosina 2003 ja 2011. Lisäksi stadion on isännöinyt ampumahiihdon maailmancupin osakilpailuja 2000-luvulla liki vuosittain. Yleensä Hanty-Mansijsk sai lumivarmuutensa vuoksi toimia maailmancupin finaalien isäntänä maaliskuussa. Vuonna 2016 Tjumenin uusi ampumahiihtokeskus syrjäytti Hanty-Mansijskin Venäjän merkittävimpänä ampumahiihtokeskuksena, ja Hanty-Mansijsk siirrettiin hakemaan IBU-Cupin kilpailuja. Stadionin ensimmäiset IBU-Cupin kilpailut järjestettiin kaudella 2017–2018. Stadion viimeisimmät suuret muutostyöt tehtiin vuonna 2010 seuraavan talven MM- kilpailuja varten. Tuolloin stadion sai muun muassa suuren siltamaisen takakaarteen. Stadionin ladut ovat pitkälti asfaltoidut ja valaistut. == Lähteet == * IBU-Season Guide 2017-2018 Luokka:Ampumahiihtostadionit Luokka:Venäjän urheilupaikat Luokka:Venäjän ampumahiihto Luokka:Hanty-Mansijsk
Faragouaran

Faragouaran on maalaiskunta ja sen keskuskylä Sikasson alueen Bougounin piirissä Malissa. Se sijaitsee 35 kilometriä Bougounista länteen. Kunnassa on 10 500 ja kylässä 2 900 asukasta (vuonna 2009). Faragouaranin kunta rajoittuu pohjoisessa ja idässä Bougounin piirin Kouroulaminin, lännessä Danoun ja etelässä Yanfolilan piirin Wassoulou-Ballén ja Bolo-Foutan kuntiin. Se on pinnanmuodostukseltaan lähinnä tasankoa. Pysyviä vesistöjä ei ole. Ilmasto on sudanilais-sahelilainen. Kasvillisuus on avointa metsää ja metsäsavannia. Kuntaan kuuluu 11 kylää. Asukkaat ovat etupäässä bambaroita ja fulbeja. Lisäksi on dogoneja ja soninkeja. Vallitseva uskonto on islam, mutta kunnassa on myös kristittyjä ja animisteja. Faragouaranin kautta kulkee Bougounin ja Yanfolilan välinen maantie RN8. Kunnan pääelinkeinot ovat maanviljely ja osin transhumanssiin perustuva karjanhoito. Tärkeimmät viljelykasvit ovat maissi, durra, hirssi, riisi ja fonio sekä myytäväksi kasvatettavat puuvilla, bataatti, jamssi, maapähkinä ja lehmänpapu. Puutarhaviljely tuottaa sipulia, tomaattia, salaattia, kurpitsaa, munakoisoa, chiliä ja okraa sekä hedelmiä kuten mangoja, appelsiineja, munuaispuun hedelmiä, guavaa ja sitruunoita. Kotieläimiä ovat naudat, lampaat, vuohet, aasit ja siipikarja. Muiden elinkeinojen kuten metsästyksen, mehiläistenhoidon ja käsityöammattien merkitys on vähäinen. Kaupankäynti keskittyy puuvillaan ja elintarvikkeisiin. Kunnassa toimii neljä julkista alakoulua, seitsemän kyläkoulua, yläkoulu, koulutus- ja kehittämiskeskus, yhdeksän koraanikoulua ja 12 lukutaitokeskusta. Terveyspalveluja ovat Faragouaranin terveyskeskus ja apteekki sekä Djonkalan sairastupa. Vesihuolto käsittää kaivoja ja porakaivoja. Keskuskylässä on Sotelman lankapuhelin, mutta ei sähköverkkoa. Mitään kulttuuripalveluja ei ole. ==Lähteet== Luokka:Bougounin piiri Luokka:Malin kunnat
Peder Lunde

Peder Eugen Lunde (25. toukokuuta 1918 Oslo – 26. joulukuuta 2009 Oslo) oli norjalainen kilpapurjehtija ja olympiamitalisti. Lunde saavutti 5.5m-veneluokassa olympiahopeaa Helsingissä 1952, missä samaan venekuntaan kuuluivat hänen vaimonsa Vibeke Lunde ja Børre Falkum-Hansen. Lunde kilpaili olympiatasolla myös Melbournessa 1956. Hänen isänsä Eugen Lunde ja poikansa Peder Lunde voittivat purjehduksessa olympiakultaa.Olympics at Sports- Reference.com == Lähteet == * Peder Lunde, Sr. Bio, Stats, and Results Olympics at Sports-Reference.com === Viitteet === Luokka:Norjalaiset kilpapurjehtijat Luokka:Norjalaiset olympiamitalistit Luokka:Vuonna 1918 syntyneet Luokka:Vuonna 2009 kuolleet
Vibeke Lunde

Karen Vibeke Lunde (21. maaliskuuta 1921 Oslo – 12. elokuuta 1962 Oslo) oli norjalainen kilpapurjehtija ja olympiamitalisti. Lunde saavutti 5.5m-veneluokassa olympiahopeaa Helsingissä 1952, missä samaan venekuntaan kuuluivat hänen miehensä Peder Lunde ja veljensä Børre Falkum-Hansen. Hänen poikansa Peder Lunde voitti purjehduksessa olympiakultaa.Olympics at Sports- Reference.com == Lähteet == * Vibeke Lunde Bio, Stats, and Results Olympics at Sports-Reference.com === Viitteet === Luokka:Norjalaiset kilpapurjehtijat Luokka:Norjalaiset olympiamitalistit Luokka:Vuonna 1921 syntyneet Luokka:Vuonna 1962 kuolleet
Børre Falkum-Hansen

Børre Falkum-Hansen (13. elokuuta 1919 Oslo – 24. kesäkuuta 2006 Oslo) oli norjalainen kilpapurjehtija ja olympiamitalisti. Falkum-Hansen saavutti 5.5m-veneluokassa olympiahopeaa Helsingissä 1952, missä samaan venekuntaan kuuluivat hänen siskonsa Vibeke Lunde tämän mies Peder Lunde.Olympics at Sports-Reference.com == Lähteet == * Børre Falkum-Hansen Bio, Stats, and Results Olympics at Sports-Reference.com === Viitteet === Luokka:Norjalaiset kilpapurjehtijat Luokka:Norjalaiset olympiamitalistit Luokka:Vuonna 1919 syntyneet Luokka:Vuonna 2006 kuolleet
Nälköönlampi

Nälköönlampi on järvi, joka sijaitsee Lohjan Muijalassa. Se on pinta-alaltaan 8,2 ha. Nälköönlampi kuuluu Lehmijärven valuma-alueeseen. Sen suurin syvyys on 3,9 m. Valuma-alueella on asutusta ja ojitettua suota. Nälköönlammen vedestä on otettu näytteitä tammikuussa 2002, elokuussa 2009 ja heinäkuussa 2012. Veden ollessa lämpötilan suhteen kerrostunutta (talvisin ja kesäisin) Nälköönlammen syvimpien vesien happipitoisuus heikkenee. Muuten vedenlaatu on tyydyttävä. Viimeisimpien ravinne- ja klorofyllipitoisuuksien perusteella Nälköönlampi on lievästi rehevä. Nälköönlammella pidetään talvisin avantouintia jolloin myös sauna on käytössä. Avantouinnin järjestää Muijalan Jäänmurtajat ry. Nälköönlammen ympäri kulkee lenkkipolku, jota pitkin voi ajaa pyöräilläkin. Polun varrelle on rakennettu siltoja, joista pääsee suoalueen purojen yli. ==Lähteet== Luokka:Lohjan järvet Luokka:Karjaanjoen vesistö
Kouroulamini

Kouroulamini on maalaiskunta Sikasson alueen Bougounin piirissä Malissa. Sen keskuskylä N’Tentou sijaitsee 27 kilometriä Bougounista länteen. Kunnassa on 6 200 ja kylässä 1 400 asukasta (vuonna 2009). Kouroulaminin kunta rajoittuu pohjoisessa Bougounin piirin Sidon, idässä Faradiélén ja Tiémala-Banimonotién, lännessä Faragouaranin ja etelässä Yanfolilan piirin Bolo-Foutan ja Djiguiya De Kolonin kuntiin. Itärajalla virtaa Baouléjoki. Kasvillisuus on heinäsavannia ja galleriametsiä. Kuntaan kuuluu kahdeksan kylää. Asukkaat ovat etupäässä bambaroita. N’Tentoun kautta kulkee Bougounin ja Yanifolilan välinen maantie RN8. Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, durra, hirssi, fonio, riisi sekä myytäväksi kasvatettavat puuvilla, maapähkinä ja mangot. Kotieläimiä ovat naudat, lampaat, vuohet ja aasit. Kaupankäynti suuntautuu Faragouaraniin, Bougouniin ja Torakoroon. ==Lähteet== Luokka:Bougounin piiri Luokka:Malin kunnat
Ester Perheentupa

Ester Perheentupa (vuoteen 1908 Söderlund, 2\. kesäkuuta 1896 Laitila – 18. heinäkuuta 1979 Hämeenlinna) oli suomalainen käsityönopettaja ja toimittaja. Maanviljelijäperheeseen syntynyt Perheentupa opiskeli Lapuan emäntäkoulussa 1917–1919 ja suoritti käsityönopettajan tutkinnon Hämeenlinnassa toimineessa Fredrika Wetterhoffin Työkoulussa 1921. Vuosina 1922–1923 hän työskenteli Kotiteollisuus Oy Pirtin Turun ja Kankaanpään kutomoissa, ja sen jälkeen Wetterhoffin kudonnan- ja kehruunopettajana 1924–1946. Opettajana toimiessaan Perheentupa hankki myös ajokortin ollen Hämeenlinnan ensimmäinen ajokortin saanut nainen. Wetterhoffilta lähdettyään hän perusti Hämeenlinnaan oman kutomakoulun, joka toimi vuoteen 1953 saakka. Perheentupa laati myös itse erilaisia tekstiilimalleja, joita julkaistiin muun muassa Kotiliedessä, Kotiteollisuudessa ja Pellervossa sekä hänen kahdessa kirjassaan. Perheentupa ei kuitenkaan pitänyt itseään tekstiiliaitelijana tai suunnittelijana. Hänen tunnetuin teoksensa on 1928 julkaistu Kutokaa itse kankaanne, josta 1950-luvulle mennessä otettiin kahdeksan painosta. Vuosina 1951–1963 Perheentupa toimitti Pellervossa julkaistua suosittua Pellervon kankureille -palstaa. Lisäksi hän kirjoitti alan lehdissä julkaistuja pakinoita ja runoja. Vuodet 1932–1935 Perheentupa toimi Lastu ja lanka -lehden päätoimittajana. Ester Perheentuvan veljiä olivat kirkkoherra Antti Perheentupa sekä kansanedustaja Erkki Perheentupa. == Teokset == * * * * == Lähteet == Luokka:Suomalaiset opettajat Luokka:Suunnittelijat Luokka:Suomalaiset päätoimittajat Luokka:Vuonna 1896 syntyneet Luokka:Vuonna 1979 kuolleet
Åke Skyttevall

Gert Åke Skyttevall (s. 28. helmikuuta 1956 Tukholma) on ruotsalainen kilpauransa päättänyt koripalloilija. Alviks BK:ta edustanut Skyttevall pelasi Ruotsin miesten maajoukkueessa 168 maaottelua ja teki niissä 1 118 pistettä.http://www.basket.se/Landslag/Arkiverat/Historia/Herrar Hän kuului maajoukkueen turnauskokoonpanoihin Moskovan kesäolympialaisissa 1980 ja Ranskan EM-kilpailuissa 1983.Olympics at Sports-Reference.comRuotsin olympiakomitea == Lähteet == * Profiili Ruotsin olympiakomitea * Åke Skyttevall Bio, Stats, and Results Olympics at Sports-Reference.com === Viitteet === == Aiheesta muualla == * Profiili FIBA Archive Luokka:Ruotsalaiset koripalloilijat Luokka:Vuonna 1956 syntyneet Luokka:Elävät henkilöt
Ford EUCD -pohjalevy

Ford EUCD -pohjalevy (tunnetaan myös nimellä Volvo P3 -pohjalevy) on Fordin ja Volvon yhteistyössä kehittämä pohjalevy etu- ja nelivetoisille autoille, joissa moottori on sijoitettu poikittain. Se jakaa monia komponentteja pienemmille malleille tarkoitetun C1-pohjalevyn kanssa. == Mallit == * Ford Galaxy II (2006–2015) * Ford Mondeo III (2007–2014) * Ford S-Max I (2006–2015) * Land Rover Freelander 2 (2006–2014) * Volvo S60 II (2010–2018) * Volvo S80 II (2006–2016) * Volvo V60 I (2010–2018) * Volvo V70 III (2007–2016) * Volvo XC60 I (2008–2017) EUCD-pohjalevy Luokka:Volvo-henkilöautot Luokka:Autojen pohjalevyt
Lloyd Bochner

pienoiskuva|Lloyd Bochner vuonna 1961 Lloyd Wolfe Bochner (29. heinäkuuta 1924 Toronto, Kanada – 29. lokakuuta 2005 Santa Monica, Kalifornia, Yhdysvallat) oli kanadalainen näyttelijä, joka tunnettiin erityisesti televisiorooleistaan. Hän esitti kryptologi Michael Chambersia scifi-sarjassa Hämärän rajamailla (1962) ja liikemies Cecil Colbya saippuasarjassa Dynastia (1981–1982). Bochner esiintyi jo lapsena radiokuunnelmissa. Hänen ensimmäinen elokuvaroolinsa oli kanadalaisessa elokuvassa The Mapleville Story (1946). 1950-luvun alussa Bochner muutti New Yorkiin, missä hän sai roolin draamasarjoista Studio One ja One Man’s Family. Vuonna 1960 hän siirtyi Hollywoodiin. Hän vieraili pitkän uransa aikana muun muassa televisiosarjoissa Perry Mason yllättää (1964), Vaarallinen tehtävä (1969, 1971, 1972), Columbo (1973), Taisteluplaneetta Galactica (1979) ja Murhasta tuli totta (1986, 1988, 1992). Bochner toimi lisäksi ääninäyttelijänä animaatiosarjoissa Batman (1992–1994) ja The New Batman Adventures (1997–1998) sekä videopelissä Batman Vengeance (2001). Bochner oli mukana myös lukuisissa elokuvatuotannoissa, joihin lukeutuivat esimerkiksi Barbara Stanwyckin kanssa tehty Yöllistä kauhua (1964), Lee Marvinin kanssa tehty Tappajan jäljet (1967) sekä Frank Sinatran kanssa tehdyt Tony Rome – yksityisetsivä (1967) ja Etsivä J. L. (1968). Elokuvassa Mies ja alaston ase 2½ (1991) Bochner parodioi Hämärän rajamailla -sarjassa nähtyä tarinaa, jossa hänen roolihahmonsa päätyi avaruusolentojen ruoaksi. Bochner opiskeli aikoinaan sosiologiaa Toronton yliopistossa. Toisen maailmansodan aikana hän palveli Kanadan kuninkaallisessa laivastossa. Bochner oli naimisissa, ja hänellä oli kolme lasta. ==Elokuvia== *The Mapleville Story (1946) *Orjarummut (Drums of Africa, 1963) *Yöllistä kauhua (The Night Walker, 1964) *Sylvia (1965) *Harlow – seksityttö (Harlow, 1965) *Tappajan jäljet (Point Blank, 1967) *Vainottu muukalainen (Stranger on the Run, 1967) *Tony Rome – yksityisetsivä (Tony Rome, 1967) *Etsivä J. L. (The Detective, 1968) *Pikku karkulaiset (The Young Runaways, 1968) *Harmaapukuinen hevonen (The Horse in the Gray Flannel Suit, 1968) *Tiger by the Tail (1970) *The Dunwich Horror (1970) *Ulzana – verinen apassi (Ulzana's Raid, 1972) *Mies lasikaapissa (The Man in the Glass Booth, 1975) *It Seemed Like a Good Idea at the Time (1975) *The Immigrants (1978) *Uhka taivaalta (A Fire in the Sky, 1978) *Mr. No Legs (1979) *Mitäs me huijarit (The Hot Touch, 1981) *Leikistä tulee totta (Mazes and Monsters, 1982) *Kultanainen (The Lonely Lady, 1983) *Kristallilaatikko (Crystal Heart, 1986) *Kuolemanleikki (Millennium, 1989) *Mies ja alaston ase 2½ (The Naked Gun 2½: The Smell of Fear, 1991) *Morning Glory (1993) *Legend of the Mummy (1998) *The Commission (2003) == Lähteet == == Aiheesta muualla == * * Luokka:Kanadalaiset elokuvanäyttelijät Luokka:Kanadalaiset televisionäyttelijät Luokka:Kanadalaiset ääninäyttelijät Luokka:Vuonna 1924 syntyneet Luokka:Vuonna 2005 kuolleet
Jonte Karlsson

Joon-Olof ”Jonte” Karlsson (s. 20. syyskuuta 1957 Nyköping) on ruotsalainen kilpauransa päättänyt koripalloilija ja koripallovalmentaja. Södertälje BBK:ta ja Jämtland Basketia edustanut Karlsson pelasi Ruotsin miesten maajoukkueessa 206 maaottelua ja teki niissä 1 860 pistettä.http://www.basket.se/Landslag/Arkiverat/Historia/Herrar Hän kuului maajoukkueen turnauskokoonpanoihin Moskovan kesäolympialaisissa 1980 ja Ranskan EM-kilpailuissa 1983.Olympics at Sports-Reference.comRuotsin olympiakomitea Pelaajauransa jälkeen Karlsson on toiminut koripallovalmentajana yltäen muun muassa Ruotsin mestaruuteen. Hän valmensi Ruotsin miesten maajoukkuetta vuosina 1999–2000.https://www.expressen.se/sport/landslagschefen-riskerar-fangelse/ == Lähteet == * Profiili Ruotsin olympiakomitea * Joon-Olof Karlsson Bio, Stats, and Results Olympics at Sports-Reference.com === Viitteet === == Aiheesta muualla == * Profiili FIBA Archive * Profiili FIBA Archive * Profiili FIBA Archive Luokka:Ruotsalaiset koripalloilijat Luokka:Ruotsalaiset koripallovalmentajat Luokka:Vuonna 1957 syntyneet Luokka:Elävät henkilöt
Faradiélé

Faradiélé on maalaiskunta ja sen keskuskylä Sikasson alueen Bougounin piirissä Malissa. Se sijaitsee 18 kilometriä Bougounista länteen. Kunnassa on 2 700 ja kylässä 1 000 asukasta (vuonna 2009). Faradiélén kunta rajoittuu koillisessa Bougounin piirin Kokélén, idässä Bougounin, kaakossa Tiémala-Banimonotién ja lännessä Kouroulaminin kuntiin. Vesistöjä ovat Baoulé ja sen sivujoet. Kuntaan kuuluu seitsemän kylää. Asukkaat ovat etupäässä bambaroita, fulbeja ja mandinkoja. Uskontoja ovat islam, kristinusko ja animismi. ==Lähteet== Luokka:Bougounin piiri Luokka:Malin kunnat
Tiémala-Banimonotié

Tiémala-Banimonotié on maalaiskunta Sikasson alueen Bougounin piirissä Malissa. Sen keskuskylä Kologo sijaitsee 25 kilometriä Bougounista etelään. Kunnassa on 16 800 ja keskuskylässä 1 800 asukasta (vuonna 2009). Tiémala- Banimonotién kunta rajoittuu pohjoisessa Bougounin piirin Faradiélén, Bougounin ja Kolan, idässä Zantiébougoun, etelässä Garalon ja lännessä Kouroulaminin sekä Yanfolilan piirin Djiguiya De Kolonin kuntiin. Maisemaa leimaavat tasangot ja kukkulat. Länsirajalla virtaa Baouléjoki. Seutu kuuluu Sudanin vyöhykkeeseen. Kuntaan kuuluu 26 kylää. Asukkaat ovat etupäässä bambaroita. Lisäksi on fulbeja. Uskontoja ovat islam, kristinusko ja animismi. Kologon ohi kulkee Bougounista Manankoroon ja Norsunluurannikolle johtava maantie RN9. Paikallisia elinkeinoja ovat maanviljely, karjanhoito, keräily, kalastus, käsityöammatit ja kaupankäynti. Tärkeimmät viljelykasvit ovat hirssi, maissi, durra, puuvilla, maapähkinä, fonio ja riisi. Kotieläimiä ovat naudat, lampaat, vuohet, aasit ja siipikarja. Paikallinen nähtävyys on Kologon savitiilinen moskeija, jonka pystytysvuodeksi mainitaan 1364. Ouagadousta tulleiden rakentajien luomus muistuttaa Djingareiberin moskeijaa Timbuktussa. ==Lähteet== Luokka:Bougounin piiri Luokka:Malin kunnat
Forza Horizon 4

Forza Horizon 4 on Playground Gamesin kehittämä ja Microsoft Studiosin julkaisema avoimen pelimaailman ajopeli. Peli julkaistiin 2. lokakuuta 2018 Xbox Onelle ja Microsoft Windowsille. Peli esiteltiin E3 2018 -tapahtumassa kesäkuussa 2018. Peli sijoittuu Isoon-Britanniaan, ja siinä on ensimmäistä kertaa sarjan historiassa vaihtuvat vuodenajat. == Lähteet == == Aiheesta muualla == * Luokka:Vuoden 2018 videopelit Luokka:Windows-pelit Luokka:Xbox One -pelit Luokka:Forza Motorsport
Timo Lindström (tuottaja)

Timo Sakari Lindström (14. maaliskuuta 1948 Helsinki – 12. elokuuta 2022) oli suomalainen muusikko ja äänilevytuottaja. Hän soitti 1960-luvulla bassokitaraa The Islanders -yhtyeessä ja toimi 1970-luvun puolivälistä 2010-luvulle äänilevytuottajana ensin PSO:ssa ja sitten Finnlevyssä ja Warner Music Finlandissa. (Tilaajille.) Lindström varttui Helsingin Alppilassa yksinhuoltajan ainoana poikana, kävi keskikoulun ja harrasti telinevoimistelua piirinmestaruustasolle asti. Muusikon uransa Lindström aloitti sähköurkurina, mutta vaihtoi pian bassokitaraan. Hän pääsi soittamaan Kirkan ja Dannyn taustalla The Islanders -yhtyeessä, ja keikkoja oli kolmatta sataa vuodessa. Levytuotannon pariin hän pääsi ensi kertaa, kun Anki Lindqvist tuotti vuonna 1974 Lindströmin silloisen vaimon Irina Milanin ensimmäistä sooloalbumia Milankolia ja tarvitsi apulaistuottajaa. Äänitebisnes eli kulta-aikaansa sekä levyjen että c-kasettien myötä, ja Lindström sai jäädä vakituisesti PSO-levy- yhtiön leipiin ensimmäisinä yhteistyökumppaneinaan Matti Esko ja Paula Koivuniemi. Vuonna 1979 hän siirtyi Finnlevyyn tuottamaan varsinaisten artistilevytysten ohella Tenavatähti-kokoelmia ja Finnkaraoke-sarjan karaokelevyjä, kiihkeimmän kysynnän aikana 1990-luvulla 40 laulun viikkotahtia ja kaikkiaan noin 1 300 laulua. Häntä pidettiin myös Dingon ja Miljoonasateen löytäjänä. Lindström oli keskeinen hahmo myös Finnlevyn Dig It -levymerkin tuotannoissa. Lindström jäi eläkkeelle 2010-luvun alussa, mutta jatkoi töitä osa-aikaisena osallistuen muun muassa Warner Music Finlandin suureen digitointihankkeeseen. Vuonna 2013 hänelle myönnettiin elämäntyöstään Erikois- Emma. Lindström menehtyi 74-vuotiaana sairastettuaan lyhyen aikaa. Hänet on haudattu Hietaniemen hautausmaalle Helsinkiin. ==Katso myös== *:Luokka:Timo Lindströmin tuottamat albumit ==Lähteet== Luokka:Suomalaiset musiikkituottajat Luokka:Suomalaiset muusikot Luokka:Emma-palkinnon saajat Luokka:Vuonna 1948 syntyneet Luokka:Vuonna 2022 kuolleet
Oktanaali

Oktanaali eli n-oktanaali eli kapryylialdehydi on orgaaninen yhdiste (aldehydi), joka on huoneenlämmössä (20 °C) olomuodoltaan väritöntä nestettä ja tuoksuu voimakkaan hedelmäiseltä. Sen kemiallinen kaava on C8H16O ja rakennekaava CH3(CH2)6CHO. Oktanaalin moolimassa on 128,215 g/mol, sulamispiste −23 °C, kiehumispiste 171 °C, tiheys 0,8211 g/cm3, leimahduspiste 52 °C, taitekerroin 1,4217 (20 °C) ja CAS-numero 124-13-0. Oktanaali liukenee hyvin asetoniin, bentseeniin, dietyylieetteriin ja etanoliin. Veteen oktanaali liukenee hieman eli 0,56 g/l. Yhdistettä käytetään hajusteiden ja aromien valmistukseen. Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä. == Lähteet == *PubChem: Caprylaldehyde *Human Metabolome Database (HMDB): Octanal *Food Component Database (FooDB): Octanal *Kyoto Encyclopedia of Genes and Genomes (KEGG): 1-Octanal *ChemBlink: Octanal *Dr. Duke's Phytochemical and Ethnobotanical Databases: Octanal *Pherobase: Floral Compound - 8Ald *Pherobase: Semiochemical - 8Ald Luokka:Aldehydit
Volvo P2 -pohjalevy

Volvo P2 -pohjalevy on Volvon kehittämä pohjalevy etu- ja nelivetoisille autoille, joissa moottori on sijoitettu poikittain. Se tuli ensimmäisenä käyttöön Volvo S80:ssä vuonna 1998. P2:n pohjalta on kehitetty myös Ford D3 -pohjalevy. == Mallit == * Volvo S60 I (2000–2009) * Volvo S80 I (1998–2006) * Volvo V70 II (2000–2007) * Volvo XC90 I (2002–2016) P2-pohjalevy Luokka:Autojen pohjalevyt
Yoro Diakité

Yoro Diakité (17. lokakuuta 1932 Bangassi, Kitan piiri – 13. kesäkuuta 1973 Taoudénit) oli Malin väliaikaisen hallituksen pääministeri Moussa Traorén johtaman sotilasvallankaappauksen jälkeen vuosina 1968–1969. Diakité kävi koulua Kassarossa ja Katissa ja liittyi Ranskan siirtomaa-armeijaan vuonna 1951. Hän palveli Senegalissa ja Indokiinassa ja opiskeli Fréjusin sotakoulussa Ranskassa. Diakité palveli sen jälkeen Senegalin Thièsissä ja osallistui vuonna 1960 YK:n rauhanturvaoperaatioon Kongossa. Palattuaan Maliin hänet ylennettiin luutnantiksi ja sijoitettiin ensin Timbuktuun ja sitten pääesikuntaan Bamakoon. Diakité toimi Katin sotakoulun opettajana vuodesta 1962 ja kouluttajana Tansaniassa vuosina 1964–1965. Vuonna 1965 hänet nimettiin Katin sotakoulun komentajaksi. Hän julkaisi myös romaanin Une main tendue, johon presidentti Modibo Keïta oli laatinut esipuheen. Kapteeni Diakité oli yksi vuoden 1968 vallankaappauksen suunnittelijoista. Hän toimi maata sen jälkeen johtaneen sotilasjuntan varapuheenjohtajana ja väliaikaisen hallituksen puheenjohtajana. Moussa Traorén otettua hallituksen ohjat käsiinsä Diakité oli ensin liikenne-, viestintä- ja matkailuministeri syyskuuhun 1970 ja sitten puolustus-, sisäasiain- ja turvallisuusministeri saman vuoden marraskuuhun saakka. Diakité ja sotilasjuntan toinen jäsen, kapteeni Malik Diallo pidätettiin maaliskuussa 1971 syytettynä vallankaappausyrityksen valmistelusta. Heidät tuomittiin elinkautiseen pakkotyöhön elokuussa 1972 ja lähetettiin Taoudénin ”uudelleenkoulutuskeskukseen”, jota Diakité oli pääministerinä ollut itse perustamassa. Hän kuoli siellä vuotta myöhemmin huonon kohtelun seurauksena. ==Lähteet== Luokka:Malin pääministerit Luokka:Vuonna 1932 syntyneet Luokka:Vuonna 1973 kuolleet
Nætur

Nætur on Siggan esittämä kappale, joka edusti Islantia vuoden 1994 Eurovision laulukilpailussa Irlannin Dublinissa. Kappale sijoittui Euroviisuissa kahdenneksitoista 49 pisteellä. == Lähteet == Luokka:Islannin euroviisuedustuskappaleet Luokka:Vuoden 1994 euroviisuedustuskappaleet
Congratulations (Silvía Nightin kappale)

Congratulations on Silvía Nightin esittämä kappale, joka edusti Islantia vuoden 2006 Eurovision laulukilpailussa Kreikan Ateenassa. Kappale kilpaili Euroviisujen semifinaalissa, jossa se sijoittui kolmanneksitoista ja täten karsiutui finaalista. == Lähteet == Luokka:Islannin euroviisuedustuskappaleet Luokka:Vuoden 2006 euroviisuedustuskappaleet
JR Shikoku

Shikoku ryokakutetsudō (, ’Shikokun matkustajarautatieosakeyhtiö’, ), eli lyhyemmin JR Shikoku (), on japanilainen JR-rautatiekonserniin kuuluva rautatieyhtiö. Se liikennöi nimensä mukaisesti Shikokun saarella. JR Shikoku perustettiin Japanin valtionrautateiden yksityistämisen yhteydessä vuonna 1987. Yhtiön pääkonttori sijaitsee Kagawan prefektuurin Takamatsun kaupungissa. Yhtiöllä on 2 391 työntekijää (vuonna 2018). Se liikennöi yhdeksää rautatielinjaa, jotka muodostavat 855,2 kilometrin pituisen verkoston. Yhtiöllä on käytössään 259 asemaa ja 435 junavaunua ja veturia. Rautatieliikenteen lisäksi JR Shikoku toimii myös useilla muilla aloilla, muun muassa rautateihin liittyvän kiinteistö- ja hotellitoiminnan sekä kaupan parissa. == Linjat == JR Shikokulla on liikennettä yhdeksällä rautatielinjalla, joista Honshi-Bisan-linja liittää saaren Honshūhun Seton suursillan kautta. Linja Japaniksi Reitti Pituus (km) Honshi-Bisan-linja 本四備讃線 Kojima–Utazu 18,1 Yosan-linja 予讃線 Takamatsu–Uwajima 327,0 Uchiko-linja 内子線 Niiya–Uchiko 5,3 Kōtoku-linja 高徳線 Takamatsu–Tokushima 74,5 Dosan-linja 土讃線 Tadotsu–Kubokawa 198,7 Tokushima-linja 徳島線 Sako–Tsukuda 67,5 Naruto-linja 鳴門線 Ikenotani–Naruto 8,5 Mugi-linja 牟岐線 Tokushima–Kaifu 79,3 Yodo-linja 予土線 Kita- Uwajima–Wakai 76,3 == Lähteet == == Aiheesta muualla == *Yhtiön internetsivut Luokka:JR
Otoya Yamaguchi

Otoya Yamaguchi (, 22. helmikuuta 1943 – 2. marraskuuta 1960) oli japanilainen nationalisti, joka surmasi vuonna 1960 Japanin sosialistipuolueen puheenjohtajana toimineen maolaisen Inejirō Asanuman. Yamaguchi kuului äärikansallismieliseen uyoku dantai -ryhmään. Ollessaan vasta 17-vuotias hän nousi lavalle 12. lokakuuta 1960 kesken Asanuman televisioidun vaalipuheen Hibiya-hallissa Tokiossa ja surmasi tämän iskemällä kerran rintakehään yoroi- dōshi-tyyppisellä tantō-tikarilla. Kolme viikkoa teon jälkeen Yamaguchin ollessa kiinniotettuna nuorisovankilassa, tämä kirjoitti hammastahnalla sellin seinälle tekstin "Seitsemän elämää maalleni. Kauan eläköön hänen majesteettinsa, keisari!" ja hirtti itsensä yhteensidotuilla lakanoilla. "Seitsemän elämää" oli viittaus 1300-luvulla eläneeseen samurai Kusunoki Masashigen viimeisiin sanoihin. Kansallismieliset ryhmät pitivät Yamaguchia marttyyrina ja lahjoittivat tämän vanhemmille hautaustakin, kimonon ja vyön sekä järjestivät muistotilaisuuden. Pulitzer-palkinnon voittanut japanilainen valokuvaaja Yasushi Nagao otti surmatilanteesta kuuluisaksi tulleen valokuvan. == Lähteet == Luokka:Vuonna 1943 syntyneet Luokka:Vuonna 1960 kuolleet Luokka:Japanilaiset murhaajat Luokka:Itsemurhan tehneet
Arkkipiispantalo

Arkkipiispantalo on Turussa Piispankadun ja Agricolankadun kulmatontilla sijaitseva vuonna 1887 valmistunut Turun ja Suomen arkkipiispan virka-asunto. Nykyinen rakennus on kolmas samalla tontilla sijainnut piispantalo. Vuoden 2018 kesäkuusta lähtien arkkipiispan virkaa hoitanut Tapio Luoma on talon kahdestoista asukas. Piispantalon on suunnitellut Johan Jacob Ahrenberg yhdessä Sebastian Gripenbergin ja Ludvig Isak Lindqvistin kanssa. Tontilla on myös piharakennus, joka on peräisin samalta ajalta kuin piispantalokin, se on valmistunut 1888. Puistomaista pihaa ympäröi valurauta-aita. Aikaisemmin tontti ulottui Aurajokeen asti, nykyään sen ja joen välissä on kaupungin omistama kapea puistoalue. Tontilla on ollut piispan asunto 1720-luvulta lähtien. Asiakirjojen mukaan vuonna 1763 tontilla oli turvekattoinen talo lähellä jokea. Aivan 1800-luvun alussa Charles Bassi sai toimeksiannon suunnitella uuden residenssin, jota ei kuitenkaan silloin rakennettu. Vanha yksikerroksinen piispantalo korvattiin vuonna 1810 entisen talon paikalle rakennetulla talolla, joka säilyi Turun palosta 1827. Nykyinen rakennus valmistui 1887 ja se on rakennettu Piispankadun puoleiseen päähän tonttia. Kaksikerroksisessa talossa on sekä piipan yksityiskäytössä että virkakäytössä olevia tiloja. Talo on toisinaan avoinna yleisölle, esim. vuonna 2011 laajamittaisen remontin jälkeen. Arkkipiispantalo, piha-rakennus, tontin puisto ja sitä ympäröivä aita on suojeltu asetuksella. Arkkipiispa asuu talossa vuokralla, eikä Arkkipiispantalo ole virkaan liittyvä luontaisetu. Vuonna 2019 arkkipiispan palkasta pidätettiin suoraan 1109,50 € kuukaudessa vuokrana, ja vuokraisäntänä toimii Kirkon keskusrahasto. Vastaava käytäntö koskee myös muita suomalaisia evankelis-luterilaisen kirkon piispoja. == Lähteet == == Kirjallisuutta == * == Aiheesta muualla == Luokka:Suomen virka- asunnot Luokka:I kaupunginosa Luokka:Turun asuinrakennukset Luokka:Uskonto Turussa Luokka:Suomen evankelis-luterilaiset hiippakunnat Luokka:Suomen evankelis-luterilaisen kirkon rakennukset Luokka:Suomen 1800-luvulla rakennetut rakennukset ja rakennelmat Luokka:Turun suojellut rakennukset
André-Sébastien Savoie

André-Sébastien Savoie (s. 25. heinäkuuta 1935 Montreal) on kanadalainen pianisti. Hän opiskeli Charles Reinerin johdolla ennen siirtymistään vuosiksi 1952–1958 McGillin konservatorioon. Sittemmin hän opiskeli Carlos Vidusson johdolla Milanossa, Joseph Dichlerin johdolla Wienissä ja Geza Andan johdolla Luzernissa.The Canadian Encyclopedia: André-Sébastien Savoie Savoie kantaesitti monia kanadalaisteoksia. Hän teki yhteistyötä muiden muassa Tunisin orkesterin, Moskovan puhallinkvintetin, Michèle Gaudreaun ja Isabelle Lapierren kanssa. Hän on baritoni Robert Savoien veli ja näyttelijä, senaattori Andrée Champagnen mies. Hänen ohjelmistoonsa kuuluu muun muassa André Mathieun 3. pianokonsertto. == Lähteet == Luokka:Kanadalaiset pianistit Luokka:Vuonna 1935 syntyneet Luokka:Elävät henkilöt
William Tritt

William Tritt (27. joulukuuta 1951 Pointe-Claire – 23. lokakuuta 1992 Montreal) oli kanadalainen pianisti. Hänen opettajinaan olivat Lucille Brassard, Yvonne Hubert, Gilles Manny, Yvonne Lefébure ja György Sebök. Vuosina 1974–1984 hän oli nimikkotaiteilijana ja opettajana Dalhousien yliopistossa. Vuonna 1976 hän perusti Dalart Trion viulisti Philippe Djokicin ja sellisti William Valleaun kanssa. Hän oli myös Da Camera Ensemblen jäsen yhdessä James Campbellin, Moshe Hammerin ja Tsuyoshi Tsutsumin kanssa. Hän esiintyi monien orkestereiden, kuten Vancouverin sinfoniaorkesterin, Winnipegin sinfoniaorkesterin, Hamiltonin filharmonikkojen, Chicagon sinfoniaorkesterin ja Houstonin sinfoniaorkesterin kanssa.The Canadian Encyclopedia: William Tritt Tritt tuli ehkä parhaiten tunnetuksi George Gershwinin teosten levytyksistään. == Lähteet == Luokka:Kanadalaiset pianistit Luokka:Vuonna 1951 syntyneet Luokka:Vuonna 1992 kuolleet
Pehmeän kappaleen dynamiikka

Pehmeän kappaleen dynamiikka tai pehmeän kappaleen fysiikka () tarkoittaa tietokonegrafiikassa simulaatiota muotoa muuttavalle () kappaleelle. Pehmeän kappaleen käsittelyä voidaan käyttää kappaleiden törmäyksissä tai ilman törmäyksiä. Tietokonegrafiikassa on alusta lähtien ollut tavoitteena realistisempi ulkonäkö, mutta reaaliaikaiset sovellukset aiheuttavat vaatimuksia suorituskyvylle. Käyttökohteissa kuten videopeleissä visuaalinen vaikutus on tärkeämpi kuin tarkkuus. Offline-renderöinnissä kuten elokuvateollisuudessa fyysisesti realistinen käyttäytyminen on helpompi toteuttaa. Reaaliaikaisesti käytettävään toteutukseen voidaan käyttää partikkelipohjaista ratkaisua kappaleiden vaikutusten mallintamiseen. Fyysisten voimien sijaan voidaan käyttää sijaintipohjaista mallinnusta. Ihmismäisten hahmojen animaatiossa pehmeän kappaleen dynamiikkaa voidaan käyttää luurankopohjaisen animaation päällä. Simulaatioissa voidaan käyttää jousitetun massan mallia yksinkertaistuksena. == Lähteet == Luokka:Tietokonegrafiikka
Alutagusen kunta

Alutagusen kunta sijaitsee Koillis-Virossa Itä-Virumaan maakunnassa Peipsijärven pohjoispuolella. == Sijainti == Kunta rajoittuu idässä Narvanjokeen ja Venäjään, etelässä Peipsijärveen, lännessä Mustveen ja Vinnin kuntiin sekä pohjoisessa Lüganuseen, Toilaan, Kohtla-Järveen, Jõhviin ja Narva-Jõesuuhun. == Hallinto == Vuoden 2017 kuntauudistuksessa Alajõen, Iisakun, Illukan, Mäetagusen ja Tudulinnan kunnat yhdistyivät Alutagusen kunnaksi. Alutagusessa on 4 929 asukasta (1.1.2018). Alutagusen kunta koostuu Iisakun, Mäetagusen ja Tudulinnan pienkauppaloista (alevik) ja 72 kylästä (küla). Kunnan hallinnollinen keskus on Iisakun pienkauppala. == Lähteet == == Aiheesta muualla == *
Lüganusen kunta

Lüganusen kunta sijaitsee Koillis-Virossa Itä-Virumaan maakunnassa Suomenlahden rannalla. == Sijainti == Lüganusen kunta rajoittuu etelässä Alutagusen kuntaan, lännessä Vinniin ja Viru-Nigulaan, pohjoisessa Suomenlahteen sekä idässä Toilaan ja Kohtla-Järveen. == Hallinto == Vuoden 2017 kuntauudistuksessa vanha Lüganusen kunta, Kiviõlin kaupunki ja Sondan kunta yhdistyivät uudeksi Lüganusen kunnaksi. Kunnassa on 8 942 asukasta (1.1.2018). Lüganusen kunta koostuu Kiviõlin ja Püssin epäitsenäisistä kaupungeista (linn, asustusüksus), Erran, Lüganusen ja Sondan pienkauppaloista (alevik) ja 48 kylästä (küla). Kunnan hallinnollinen keskus on Kiviõli. == Liikenne == Valtatie 1 ja rautatie Tallinnasta Narvaan kulkevat Lüganusen pohjoisosan poikki. == Lähteet == == Aiheesta muualla == * de:Lüganuse
Hørsholm

Hørsholm on kolmen kunnan alueelle ulottuva taajama Tanskassa, Juutinrauman rannalla. Vuonna 2018 siellä oli 47 489 asukasta, joista 24 507 Hørsholmin kunnassa, 10 220 Fredensborgin kunnassa ja 12 762 Rudersdalin kunnassa. Hørsholm sijaitsee noin 25 km Kööpenhaminasta pohjoiseen. Luonto, meri ja lyhyt matka pääkaupunkiin ovat houkutelleet sinne varakkaita asukkaita. Kaupunki alkoi kehittyä Kristian VII:n rakennuttaman Hirschholmin linnan ympärille, Palatsi on purettu, mutta sen puutarhat ovat nyt puistona. Hørsholmin arboretumissa on yli 2 000 lajia pensaita ja puita - enemmän kuin missään muualla Tanskassa. Arboretumia ylläpitää Kööpenhaminan yliopisto. == Lähteet == Luokka:Tanskan kaupungit Luokka:Tanskan kuntien keskustaajamat
Isabelle Delorme

Isabelle Delorme (4. marraskuuta 1900 Montreal, Kanada – 20. helmikuuta 1991 Montreal, Kanada) oli kanadalainen pianisti ja säveltäjä. Hänen opettajinaan olivat aluksi Sisar Madeleine-Marie, Arthur Letondal, Albert Chamberland ja Agostino Salvetti. Hän sai opettajanpaperit noin vuonna 1918. Vuosina 1929–1939 hän opiskeli säveltämistä Claude Champagnen johdolla.The Canadian Encyclopedia: Isabelle Delorme 1950-luvulla Delormea opetti Nadia Boulanger. Hän toimi itse opettajana eri oppilaitoksissa, ja hänen oppilaidensa joukossa olivat Andrée Desautels, Jacques Hétu, Roger Matton, François Morel ja André Prévost. Hänen teostensa joukossa on lukuisia sävellyksiä jousiorkesterille. == Lähteet == Luokka:Kanadalaiset pianistit Luokka:Kanadalaiset säveltäjät Luokka:Vuonna 1900 syntyneet Luokka:Vuonna 1991 kuolleet
Toilan kunta

Toilan kunta sijaitsee Koillis-Virossa Itä-Virumaan maakunnassa Suomenlahden rannalla. Kunnan hallinnollinen keskus on Toilan pienkauppala. == Sijainti == Kunta rajoittuu etelässä Alutagusen ja Jõhvin kuntiin, lännessä Lüganuseen ja Kohtla-Järvelle, pohjoisessa Suomenlahteen sekä idässä Narva-Jõesuuhun. == Hallinto == Vuoden 2017 kuntauudistuksessa vanha Toilan kunta, Kohtla, Kohtla- Nõmme yhdistettiin uudeksi Toilan kunnaksi. Toilassa on 4 807 asukasta (1.1.2018). Toilan kunta koostuu Kohtla-Nõmmen kauppalasta (alev), Toilan ja Vokan pienkauppaloista (alevik) ja 26 kylästä (küla). == Liikenne == Valtatie 1 ja rautatie Tallinnasta Narvaan kulkevat Toilan poikki. == Lähteet == == Aiheesta muualla == *
Itä-Uudenmaan pelastuslaitos

Itä-Uudenmaan pelastuslaitos on Porvoon kaupungin laitos, joka aluepelastuslaitoksena vastaa entisen Itä-Uudenmaan maakunnan kuntien: Askolan kunnan, Lapinjärven kunnan, Loviisan kaupungin, Myrskylän kunnan, Porvoon kaupungin, Pukkilan kunnan ja Sipoon kunnan palo- ja pelastustoimesta.http://www.iupela.fi/palvelut/pelastustoiminta/sivutoimiset_ja_sopimuspalokunnat Itä-Uudemaan pelastuslaitos yhtyi 1. tammikuuta 2023 toimialaksi Itä-Uudenmaan hyvinvointialueeseen. Itä-Uudenmaan pelastuslaitokseen liittyy Porvoon kaupunginvaltuuston Itä-Uudenmaan aluepelastuslautakunta, jossa kunnalliset luottamushenkilöt valvovat sen toimintaa.https://www.porvoo.fi/ita-uudenmaan- aluepelastuslautakunta Lautakunnan jäsen kunnanvaltuusto Ulf Backman Porvoon kaupunginvaltuuston nimittämä Birgitta Forsström Sipoon kunnanvaltuuston nimittämä Lotta Holopainen Lapinjärven kunnanvaltuuston nimittämä Toivo Hämäläinen Porvoon kaupunginvaltuuston nimittämä Satu Lindgren Myrskylän kunnanvaltuuston nimittämä Leif Skogster Loviisan kaupunginvaltuuston nimittämä Ari Vatanen Pukkilan kunnanvaltuuston nimittämä ==Katso myös== *Luettelo Itä-Uudenmaan pelastuslaitoksen toimipisteistä == Lähteet == *
Narva-Jõesuun kaupunki

Narva-Jõesuun kaupunki sijaitsee Koillis-Virossa Itä-Virumaan maakunnassa Suomenlahden rannalla ja Narvanjoen varrella. Kaupungissa on vajaat 5 000 asukasta, ja sen pinta-ala on 405 neliökilometriä. == Sijainti == Narva- Jõesuun kunta rajoittuu pohjoisessa Suomenlahteen, idässä Narvajokeen ja Venäjään sekä Narvan kaupunkiin, etelässä Alutaguseen ja lännessä Toilaan ja Sillamäkeen. == Hallinto ja väestö == Vuoden 2017 kuntauudistuksessa Vaivaran kunta, Kohtla-Järven Viivikonnan kaupunginosa ja vanha Narva-Jõesuun itsenäinen kaupunki yhdistyivät muodostaen uuden Narva-Jõesuun kaupungin. Tällöin vanhasta Narva-Jõesuusta tuli epäitsenäinen kaupunki, asutusyksikkö (), ja uuden Narva-Jõesuun hallinnollisen kaupungin, hallintoyksikön (), osa. Uusi kaupunki otti käyttöönsä Narva-Jõesuun lipun ja Vaivaran vaakunan. Kaupunki muodostuu Narva-Jõesuun epäitsenäisestä kaupungista (linn, asustusüksus), Olginan ja Sinimäen pienkauppaloista (alevik) sekä 20 kylästä (küla). == Liikenne == Valtatie 1 ja rautatie Tallinnasta Narvaan kulkevat Narva-Jõesuun poikki. == Lähteet == == Aiheesta muualla == *
Strömbron

Strömbron on Tukholman keskustassa sijaitseva 140 metriä pitkä katusilta, joka ylittää Strömmenin ja yhdistää Norrmalmin ja Tukholman vanhan­kaupungin. Sillan pohjoinen, Norrmalmin puoleinen pää on Strömmenin rantaa pitkin kulkevan Strömgatanin itäpäässä, ja paikalta pohjoiseen johtaa Kungsträdgårdenin reunaa pitkin kulkeva Kungsträdgårdsgatan. Sillan eteläisestä, Vanhankaupungin puoleisesta päästä johtavat Skeppsbron etelään ja Slottskajen länteen. Nykyisen Strömbron paikalle rakennettiin vuonna 1928 väliaikainen ponttonisilta, kun Norrbro kunnostettiin. Nykyinen Strömbron avattiin käyttöön 22. marraskuuta 1946, minkä jälkeen liikenteen Kung­sträd­gårds­gatanin ja Skepps­bronin välillä ei enää tarvitse kiertää Norrbron kautta. Alun perin siltaa pitkin kulkivat myös raitiovaunut. Koska Strömbron tarkoitettiin väli­aikaiseksi, se on rakenteeltaan hyvin yksin­kertainen eikä sen suunnittelussa kiinnitetty huomiota esteettisiin näkö­kohtiin, vaikka se sijaitseekin hyvin edustavalla paikalla Tukholman kuninkaanlinnan välittömässä läheisyydessä. Tukholman kaupungin­valtuustossa käydyn pitkän kiistan jälkeen sillan rakentaminen hyväksyttiin 43 äänellä 39 ääntä vastaan. Koska väli­aikaisen sillan arveltiin olevan käytössä vain noin 10 vuotta, sitä ei merkitty asemakaavaan. Sen rakenteet koostuvat 20 metrin levyisestä teräs­palkkien tukemasta betoni­laatasta, jonka päällä sillan ajorata kulkee, ja teräs­palkit vuorostaan ovat pysty­suorien puu­paalujen varassa. Puupaalut päättyvät noin metrin veden­pinnan yläpuolella, mikä tämän tyyppisissä rakennelmissa on harvinaista. Yleensä paalut ovat kokonaan veden peitossa lahovikojen välttämiseksi. Poikkeukselliseen ratkaisuun kuitenkin päädyttiin sillan vastustajien vaatimuksesta, jotka ajattelivat, että kun silta rakennettiin näin, se jouduttaisiin joka tapauksessa purkamaan lyhyehkön ajan kuluttua. Vielä kymmenen vuoden kuluttua laho­vikoja ei kuitenkaan ollut lainkaan havaittavissa. Vuonna 1964 sillan paalu­perustuksia vahvistettiin ja ryhdyttiin toimen­piteisiin paalujen suojaamiseksi lahoamiselta. Tukholman yleiskaavoissa vuosilta 1962 ja 1967 ehdotettiin Norrströmin alittavaa tunnelia, joka yhdistäisi Strandvägenin ja Skeppsbronin. Suunniteltu väylä sai nimen Blasieholmsleden. Hanke kuitenkin hylättiin vuoden 1977 yleiskaavassa. Niinpä Strömbron on edelleen paikallaan. Sen kuntoa on tarkkailtu säännöllisesti, ja se on ollut odottamattoman hyvä, mikä voitiin todeta viimeisimpien kunnostus­töiden yhteydessä vuosina 2007–2009. Väliaikaiseksi tarkoitettu silta täyttää yhä tehtävänsä. == Lähteet == * === Viitteet === == Aiheesta muualla == Luokka:Norrmalm Luokka:Tukholman sillat Luokka:Palkkisillat Luokka:Ruotsin tieliikennesillat Luokka:Betoniarkkitehtuuri
Holstebro

Holstebro on Holstebron kunnan keskustaajama Tanskassa. Vuoden 2018 alussa siellä oli 36 199 asukasta. Holstebron seutu on ollut asuttuna esihistoriallisista ajoista asti, sillä se on Storå-joen ylityspaikka. Ensimmäinen kirjallinen maininta on vuodelta 1274, mutta vanhimmat osat kaupungista tuhoutuivat 1600- ja 1700-lukujen tulipaloissa. Jyllannin Rakuunarykmentti on toiminut Holsterbrossa vuodesta 1953. == Lähteet == == Aiheesta muualla == Luokka:Tanskan kaupungit Luokka:Tanskan kuntien keskustaajamat
Baden-Württemberg-luokka

Baden-Württemberg-luokka eli F125-luokka on Saksan laivaston neljän ohjusfregatin muodostama alusluokka. == Suunnittelu == Aluksiin asennetaan alkuperäisen suunnitelman mukainen CODLAG-propulsiojärjestelmä. Kaksi paria 3MW MTU 20 V 4000 M53B -dieselgeneraattoria, jotka on asennettu kauas toisistaan osastoihin DCI ja DCIII vauriokestävyyden varmistamiseksi. Generaattorit tuottavat 12 megawattia sekä liikkumista että majoittumista varten. Liikkumista varten sähköä siirretään kahteen 4,7 megawatin Siemensin sähkömoottoriin, jotka mahdollistavat jopa 20 solmun nopeuden. Suurempia nopeuksia varten on yksi 20 MW GE LM2500 -kaasuturbiini, joka mahdollistaa 26 solmun nopeuden. Sähkömoottoreiden ja kaasuturbiinien liittämiseksi samoihin akseleihin mahdollistaa RENK AG:n toimittama vaihteisto. Akselit pyörittävät säätölapapotkureita. Lisäksi alukset on varustettu norjalaisen Brunvollin toimittamilla 1 megawatin bow tunnel thrusterilla.Waters, Conrad s. 123 == Alukset == Saksan hallituksen edustaja tilasi 26. kesäkuuta 2007 ARGE-125 konsortiolta, jonka omistivat 80 % ThyssenKrupp Marine Systems ja 20 % Lürssen. Tilauksen alkuperäisenä arvona ilmoitettiin 2,6 miljardia euroa tai 650 miljoonaa alusta kohden. ThyssenKruppin omistama Blohm+Vossin telakka Hampurissa vastasi kunkin aluksen takaosan valmistuksesta sekä osien integroinnista ja lopullisesta varustamisesta. Bremenissä oleva Lürssenin telakka valmisti runkojen loppuosat sekä etummaisen kansirakenteen. Kahteen ensimmäiseen alukseen valmistettiin osia myös Peenewerftillä Wolgastissa.Waters, Conrad s. 120 Baden-Württemberg-luokan fregatitWaters, Conrad s. 122 Nimi Telakka Kölinlasku kastettu palvelukseen Kohtalo Baden- Württemberg Blohm + Voss, Hampuri 2. marraskuuta 2011 12. joulukuuta 2013 2017 Nordrhein-Westfalen 24. lokakuuta 2012 16. huhtikuuta 2015 2018 avomerikokeet aloitettu 27. tammikuuta 2017 Sachsen-Anhalt 4. kesäkuuta 2014 4. maaliskuuta 2016 2019 Rheinland-Pfalz 29. tammikuuta 2015 24. toukokuuta 2017 2020 == Lähteet == * === Viitteet === *
Conny

Conny on alun perin englantilainen miehen etunimi, joka on syntynyt lyhentymänä nimestä Conrad, mahdollisesti myös nimestä Constantin. Suomessa nimi esiintyy myös kirjoitettuna Konni, joka sekin on lyhentymä nimestä Konrad tai Konstantin. Suomessa nimi Conny on Digi- ja väestötietoviraston tietojen mukaan annettu vuoden 2019 loppuun mennessä noin 380 ja Konni alle 60 henkilölle. Suurin osa Suomen Conny-nimisistä on syntynyt vuosien 1960 ja 2000 välisenä aikana. Connyllä tai Konnilla ei ole nimipäivää suomenkielisessä kalenterissa. Sen sijaan suomenruotsalaisen kalenterin mukaan Connyn nimipäivä on vuodesta 1995 lähtien ollut 21. toukokuuta, Konstantinin päivänä. == Tunnettuja Conny- ja Konni-nimisiä == === Conny === * Conny Andersson (s. 1939), ruotsalainen Formula 1 -kuljettaja * Conny van Bentum (s. 1965), alankomaalainen perhos- ja vapaauimari * Conny Bloom (s. 1964), ruotsalainen laulaja, säveltäjä ja kitaristi * Conny Karlsson (s. 1975), suomalainen kuulantyöntäjä * Conny Karlsson (s. 1953), ruotsalainen jalkapallovalmentaja * Conny Vandenbos (1937–2002), alankomaalainen laulaja === Konni === * Konni Huber, Konrad Huber (1892–1960), suomalainen haulikkoampuja ja olympiamitalisti * Konni Meinander (1872–1933), suomalainen taidehistorioitsija ja museomies * Konni Wetzer (1871–1940), suomalainen teatterinjohtaja ja näyttelijä * Konni Zilliacus (1855–1924), suomalainen sortokausien aktivisti ja kirjailija * Konni Zilliacus (nuorempi) (1894–1967), suomalaissyntyinen brittiläinen poliitikko == Lähteet == Luokka:Etunimet
Miinan Monttu

Miinan Monttu on kesäteatteri Hausjärvellä Turkhaudassa. Se on perustettu 1990-luvun alkupuolella, ja siitä vastaa Nuorisoseura Silmu. Miinan Monttu sai purkukäskyn Uudenmaan ely-keskukselta, koska katsomo oli tieluiskassa ja tiealue yltää luiskan alareunaan. Kiistaa käytiin seitsemän vuotta, kunnes nuorisoseura rakensi tienvarteen 1,2 metriä korkean aidan, että onnettomuustapauksessa ei auto syöksyisi katsojien päälle. Aidan rakentaminen maksoi 38 000 euroa, josta Silmun osuus oli 10 000, Leader-rahoitusta tuli 70 prosenttia. Vuonna 2017 Tankki täyteen -näytelmä sai 5 300 katsojaaVirkamiehet ja kesäteatteri riitelivät vuosia vain muutaman metrin tähden – lopulta väliin lyötiin suojakaide ja sopu syntyi ==Palkinnot== *Kanta-Hämeen Maakuntaliitto myönsi nuorisoseuralle Tahto-palkinnon vuonna 2015 sitkeästä taistelusta olemassaolon puolesta. ==Lähteet== ==Aiheesta muualla== *Miinan Montun kotisivu Luokka:Kesäteatterit Luokka:Hausjärvi
JR Kyūshū

pienoiskuva|Kyūshū Shinkansenin Tsubame-suurnopeusjuna Kyūshū ryokakutetsudō (, ’Kyūshūn matkustajarautatieosakeyhtiö’, ), eli lyhyemmin JR Kyūshū (), on japanilainen JR-rautatiekonserniin kuuluva rautatieyhtiö. Se liikennöi nimensä mukaisesti Kyūshūn saarella. JR Kyūshū perustettiin Japanin valtionrautateiden yksityistämisen yhteydessä vuonna 1987. Yhtiön pääkonttori sijaitsee Fukuokan Hakata-kun suuralueella. Yhtiöllä on 8 859 työntekijää (vuonna 2018). Se liikennöi 21 tavanomaista rautatielinjaa ja Kyūshū Shinkansen -suurnopeuslinjaa, jotka muodostavat 2 273 kilometrin pituisen verkoston. Yhtiöllä on käytössään 567 asemaa ja 1 667 junavaunua. Rautatieliikenteen lisäksi JR Kyūshū toimii myös useilla muilla aloilla, muun muassa rautateihin liittyvän kiinteistö- ja hotellitoiminnan sekä kaupan parissa. == Linjat == JR Kyūshū liikennöi yhtä Shinkansen-linjaa Fukuokan ja Kagoshiman välillä. Yhtiön tavanomaisista rautatielinjoista kahdeksan on luokiteltu runkolinjoiksi, loput 13 linjaa tavallisiksi linjoiksi: Linja Japaniksi Reitti Pituus (km) Shinkansen-linjat Kyūshū Shinkansen 九州新幹線 Hakata–Kagoshima-chūō 288,9 Runkolinjat San’yō-päälinja 山陽本線 Shimonoseki–Moji 6,3 Kagoshima-päälinja 鹿児島本線 Mojikō–Yatsushiro ja Sendai–Kagoshima 281,6 Sasaguri-linja 篠栗線 Keisen–Yoshizuka 25,1 Nagasaki-päälinja 長崎本線 Tosu–Nagasaki 148,8 Chikuhi-linja 筑肥線 Meinohama–Imari 68,3 Sasebo-linja 佐世保線 Hizen-Yamaguchi–Sasebo 48,8 Nippō- päälinja 日豊本線 Kokura–Kagoshima 462,6 Miyazakin lentoasemalinja 宮崎空港線 Tayoshi–Miyazakin lentoasema 1,4 Muut linjat Kashii-linja 香椎線 Seitozaki–Umi 25,4 Misumi-linja 三角線 Uto–Misumi 25,6 Hisatsu-linja 肥薩線 Yatsushiro–Hayato 124,2 Ibusuki Makurazaki -linja 指宿枕崎線 Kagoshima-chūō–Makurazaki 87,8 Karatsu- linja 唐津線 Kubota–Nishi-Karatsu 42,5 Ōmura-linja 大村線 Haiki–Isahaya 47,6 Kyūdai- päälinja 久大本線 Kurume–Ōita 141,5 Hōhi-päälinja 豊肥本線 Ōita–Kumamoto 148,0 Hita- Hikosan-linja 日田彦山線 Jōno–Yoake 68,7 Nichinan-linja 日南線 Minami- Miyazaki–Shibushi 88,9 Kitto-linja 吉都線 Yoshimatsu–Miyakonojō 61,6 Chikuhō- päälinja 筑豊本線 Wakamatsu–Haruda 66,1 Gotōji-linja 後藤寺線 Tagawa-Gotōji–Shin- Iizuka 13,3 == Lähteet == == Aiheesta muualla == *Yhtiön internetsivut *